Tliet irġiel ingħataw il-libertà proviżorja wara li kienu arrestati fuq akkużi ta' negliġenza dwar inċident b'cable car fl-Italja ġimgħa ilu li qatel 14-il persuna. L-inċident ġara fl-inħawi ta' Lago Maggiore fit-Tramuntana tal-Italja. L-unika persuna li salvat minn din it-traġedja kienet tifel minn Iżrael ta' ħames snin, li l-familja tiegħu mietet fl-istess traġedja. Wieħed mis-suspettati qiegħed arrestat ġo daru stess waqt li l-pulizija jkomplu jinvestigaw il-każ, b'rabta mal-akkużi ta' qtil involontarju u negliġenza. Meta ġew arrestati 3 arrestati wara t-traġedja tal-cable car fl-Italja L-awtoritajiet allegaw li t-tliet irġiel li ġew arrestati nhar l-Erbgħa li għadda kienu jafu bil-problemi tekniċi li kellha l-cable car u ddeċidew li jagħmlu clamps fuq il-brejkijiet tal-emerġenza biex dawn ma jiġux attivati. Inġinier li jaħdem mal-kumpanija li topera l-cable car xehed fil-qorti li ma kellux idea li kienu tbagħbsu l-brejkijiet. Qal li fl-esperjenza tiegħu t'iżjed minn 20 sena, dejjem kienet ħaġa ovvja li dan m'għandux isir. L-Imħallef li qed jisma' l-każ iddeċieda li ġaladarba s-suspettati ma jistgħux ibagħbsu l-evidenza, huma jistgħu jingħataw libertà proviżorja. Ġimgħa ilu 14-il persuna jmutu f'inċident bil-cable car fl-Italja Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b491d980bff_rand.td-a-rec-img{text-align:left}.td_uid_3_60b491d980bff_rand.td-a-rec-img img{margin:0 auto 0 0}